CELEX: 32019D1560
Language: fi
Date: 2019-09-16 00:00:00
Title: Neuvoston päätös (YUTP) 2019/1560, annettu 16 päivänä syyskuuta 2019, sotilasteknologian ja puolustustarvikkeiden viennin valvontaa koskevien yhteisten sääntöjen määrittämisestä vahvistetun yhteisen kannan 2008/944/YUTP muuttamisesta

17.9.2019   
               
               
                  FI
               
               
                  Euroopan unionin virallinen lehti
               
               
                  L 239/16
               
            
         NEUVOSTON PÄÄTÖS (YUTP) 2019/1560,
         annettu 16 päivänä syyskuuta 2019,
         sotilasteknologian ja puolustustarvikkeiden viennin valvontaa koskevien yhteisten sääntöjen määrittämisestä vahvistetun yhteisen kannan 2008/944/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 8 päivänä joulukuuta 2008 yhteisen kannan 2008/944/YUTP (1), jolla päivitettiin ja korvattiin neuvoston 8 päivänä kesäkuuta 1998 hyväksymät aseiden vientiä koskevat Euroopan unionin käytännesäännöt.
                  
               
                     (2)
                  
                  
                     Unionissa ja kansainvälisellä tasolla yhteisen kannan 2008/944/YUTP hyväksymisen jälkeen tapahtunut kehitys on synnyttänyt jäsenvaltioille uusia velvoitteita ja sitoumuksia.
                  
               
                     (3)
                  
                  
                     Tavanomaisten aseiden kansainvälistä kauppaa sääntelevä asekauppasopimus (ATT) tuli voimaan 24 päivänä joulukuuta 2014. Kaikki jäsenvaltiot ovat asekauppasopimuksen sopimuspuolia. Asekauppasopimuksen tavoitteena on saada aikaan mahdollisimman tiukat yhteiset kansainväliset normit tavanomaisten aseiden kansainvälisen kaupan sääntelemiseksi tai sen sääntelyn parantamiseksi ja tavanomaisten aseiden laittoman kaupan estäminen ja lopettaminen sekä niiden tarkoituksenvastaisten siirtojen estäminen.
                  
               
                     (4)
                  
                  
                     Neuvosto hyväksyi 20 päivänä heinäkuuta 2015 päätelmät yhteisen kannan 2008/944/YUTP tarkistuksesta ja asekauppasopimuksen täytäntöönpanosta, antaen toimivaltaisen työryhmän tehtäväksi arvioida kyseisen yhteisen kannan täytäntöönpanoa ja sen tavoitteiden täyttymistä uudelleen vuonna 2018.
                  
               
                     (5)
                  
                  
                     Yhdistyneiden kansakuntien yleiskokous hyväksyi 25 päivänä syyskuuta 2015 kestävän kehityksen Agenda 2030 -toimintaohjelman, joka sisältää muun muassa tavoitteen tukea rauhanomaisia ja osallistavia yhteiskuntia kestävän kehityksen edistämiseksi.
                  
               
                     (6)
                  
                  
                     Neuvosto hyväksyi 19 päivänä marraskuuta 2018 laittomien ampuma-aseiden, pienaseiden ja kevyiden aseiden sekä niiden ampumatarvikkeiden vastaisen EU:n strategian, jolla korvattiin Eurooppa-neuvoston vuonna 2005 hyväksymä EU:n strategia pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumiseksi. Uuden strategian tarkoitus on ohjata yhdennettyä, yhteistä ja koordinoitua unionin toimintaa, jolla pyritään ehkäisemään ja hillitsemään terroristien, rikollisten ja muiden luvattomien toimijoiden mahdollisuuksia hankkia laittomasti pienaseita ja kevyitä aseita sekä niissä käytettäviä ampumatarvikkeita, sekä edistää vastuuvelvollisuutta ja vastuullisuutta laillisen asekaupan yhteydessä.
                  
               
                     (7)
                  
                  
                     Unioni huolehtii Euroopan unionista tehdyn sopimuksen 21 artiklan 3 kohdan toisen alakohdan mukaisesti johdonmukaisuudesta ulkoisen toimintansa eri alojen välillä. Neuvosto panee tältä osin merkille muun muassa neuvoston asetuksen (EY) N:o 428/2009 (2) sekä Euroopan parlamentin ja neuvoston asetukset (EU) N:o 258/2012 (3) ja (EU) 2019/125 (4).
                  
               
                     (8)
                  
                  
                     On aiheellista tehostaa unionin sotilasteknologian ja puolustustarvikkeiden vientivalvontapolitiikkaa päivittämällä yhteinen kanta 2008/944/YUTP.
                  
               
                     (9)
                  
                  
                     Yhteinen kanta 2008/944/YUTP olisi sen vuoksi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan yhteinen kanta 2008/944/YUTP seuraavasti:
            
                        1)
                     
                     
                        Muutetaan 1 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Kunkin jäsenvaltion on arvioitava sille esitettyjä lupahakemuksia, jotka koskevat 12 artiklassa mainitussa EU:n yhteisessä puolustustarvikeluettelossa olevien tuotteiden maastavientiä, siirto hallitukselta toiselle mukaan luettuna, tapauskohtaisesti 2 artiklan perusteiden nojalla.”;
                                    
                                 
                              
                                    b)
                                 
                                 
                                    lisätään kohta seuraavasti:
                                    
                                       ”1 a.   Kutakin jäsenvaltiota kannustetaan arvioimaan EU:n yhteisessä puolustustarvikeluettelossa olevien tuotteiden vientilupia uudelleen niiden myöntämisen jälkeen, jos ne saavat uutta merkityksellistä tietoa käyttöönsä.”.
                                    
                                 
                              
                  
                        2)
                     
                     
                        Muutetaan 2 artiklan 1 kohta seuraavasti:
                        
                                    a)
                                 
                                 
                                    korvataan ensimmäinen alakohta seuraavasti:
                                    
                                       ”1.   Peruste 1: Jäsenvaltioiden kansainvälisten velvoitteiden ja sitoumusten noudattaminen, erityisesti Yhdistyneiden kansakuntien turvallisuusneuvoston tai Euroopan unionin määräämien pakotteiden, asesulkua ja muita asioita koskevien sopimusten sekä muiden kansainvälisten velvoitteiden ja sitoumusten noudattaminen.”;
                                    
                                 
                              
                                    b)
                                 
                                 
                                    muutetaan toinen alakohta seuraavasti:
                                    
                                                i)
                                             
                                             
                                                lisätään alakohdat seuraavasti:
                                                
                                                            ”ba)
                                                         
                                                         
                                                            jäsenvaltioiden kansainväliset velvoitteet, jotka johtuvat eräitä tavanomaisia aseita koskevasta yleissopimuksesta ja siihen liitetyistä asiaankuuluvista pöytäkirjoista;
                                                         
                                                      
                                                            bb)
                                                         
                                                         
                                                            jäsenvaltioiden kansainväliset velvoitteet, jotka johtuvat asekauppasopimuksesta;”;
                                                         
                                                      
                                          
                                                ii)
                                             
                                             
                                                korvataan c alakohta seuraavasti:
                                                
                                                            ”c)
                                                         
                                                         
                                                            jäsenvaltioiden kansainväliset velvoitteet, jotka johtuvat jalkaväkimiinojen käytön, varastoinnin, tuotannon ja siirron kieltämisestä ja niiden hävittämisestä tehdystä yleissopimuksesta (Ottawan sopimus);”;
                                                         
                                                      
                                          
                                                iii)
                                             
                                             
                                                lisätään alakohta seuraavasti:
                                                
                                                            ”ca)
                                                         
                                                         
                                                            sitoumukset, jotka johtuvat pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevasta toimintaohjelmasta;”.
                                                         
                                                      
                                          
                              
                  
                        3)
                     
                     
                        Korvataan 6 artikla seuraavasti:
                        
                           ”6 artikla
                           Tämän yhteisen kannan 2 artiklassa olevia perusteita ja 4 artiklassa säädettyä neuvottelumenettelyä on sovellettava myös jäsenvaltioihin neuvoston asetuksen (EY) N:o 428/2009 (*1) liitteessä I mainittujen kaksikäyttötuotteiden ja -teknologian osalta, jos on vakavaa aihetta olettaa, että tällaisten tuotteiden ja teknologian loppukäyttäjänä ovat vastaanottajamaan asevoimat, kansalliset turvallisuusjoukot tai vastaavat yksiköt, tämän kuitenkaan rajoittamatta asetuksen (EY) N:o 428/2009 soveltamista. Tähän yhteiseen kantaan sisältyvien viittausten sotilasteknologiaan tai puolustustarvikkeisiin katsotaan tarkoittavan myös tällaisia tuotteita ja tällaista teknologiaa.
                        
                        
                           (*1)  Neuvoston asetus (EY) N:o 428/2009, annettu 5 päivänä toukokuuta 2009, kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta (EUVL L 134, 29.5.2009, s. 1).”."
                        
                     
                  
                        4)
                     
                     
                        Korvataan 7 artikla seuraavasti:
                        
                           ”7 artikla
                           Tehdäkseen tämän yhteisen kannan mahdollisimman tehokkaaksi jäsenvaltioiden on pyrittävä yhteisen ulko- ja turvallisuuspolitiikan puitteissa lujittamaan yhteistyötään ja edistämään lähentymistään sotilasteknologian ja puolustustarvikkeiden viennin alalla, muun muassa asiaankuuluvien tietojen vaihdolla, mukaan lukien tiedot epäämisilmoituksista ja asevientipolitiikoista, sekä kartoittamalla mahdollisia toimenpiteitä lähentymisen lisäämiseksi edelleen.”.
                        
                     
                  
                        5)
                     
                     
                        Korvataan 8 artikla seuraavasti:
                        
                           ”8 artikla
                           
                              1.   Kunkin jäsenvaltion on toimitettava Euroopan ulkosuhdehallinnolle viimeistään kunkin vuoden 30 päivänä kesäkuuta edellistä kalenterivuotta koskevat tiedot sotilasteknologian ja puolustustarvikkeiden viennistään ja tämän yhteisen kannan täytäntöönpanosta.
                           
                           
                              2.   Neuvostolle on jäsenvaltioiden antaman aineiston perusteella toimitettava hyväksyttäväksi Euroopan unionin vuosikertomus, joka on asetettava yleisön saataville toimintakertomuksen ja Euroopan ulkosuhdehallinnon verkkosivuilta haettavissa olevan tietokannan muodossa.
                           
                           
                              3.   Kunkin jäsenvaltion, joka vie EU:n yhteisessä puolustustarvikeluettelossa olevaa teknologiaa tai tarvikkeita, on lisäksi julkaistava sotilasteknologian ja puolustustarvikkeiden viennistään sisällöltään soveltuvin osin kansallisen lainsäädännön mukainen kansallinen kertomus.”.
                           
                        
                     
                  
                        6)
                     
                     
                        Korvataan 13 artikla seuraavasti:
                        
                           ”13 artikla
                           Tähän yhteiseen kantaan liittyvää käyttäjän opasta, jota tarkistetaan säännöllisesti, käytetään tämän yhteisen kannan täytäntöönpanon toimintaohjeina.”.
                        
                     
                  
                        7)
                     
                     
                        Korvataan 15 artikla seuraavasti:
                        
                           ”15 artikla
                           Tätä yhteistä kantaa tarkastellaan uudelleen viiden vuoden kuluttua neuvoston päätöksen (YUTP) 2019/1560 (*2) hyväksymispäivästä.
                        
                        
                           (*2)  Neuvoston päätös (YUTP) 2019/1560, annettu 16 päivänä syyskuuta 2019, sotilasteknologian ja puolustustarvikkeiden viennin valvontaa koskevien yhteisten sääntöjen määrittämisestä vahvistetun yhteisen kannan 2008/944/YUTP muuttamisesta (EUVL L 239, 17.9.2019, s. 16).”."
                        
                     
                  
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 16 päivänä syyskuuta 2019.
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  Neuvoston yhteinen kanta 2008/944/YUTP, vahvistettu 8 päivänä joulukuuta 2008, sotilasteknologian ja puolustustarvikkeiden viennin valvontaa koskevien yhteisten sääntöjen määrittämisestä (EUVL L 335, 13.12.2008, s. 99).
         
            (2)  Neuvoston asetus (EY) N:o 428/2009, annettu 5 päivänä toukokuuta 2009, kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta (EUVL L 134, 29.5.2009, s. 1).
         
            (3)  Euroopan parlamentin ja neuvoston asetus (EU) N:o 258/2012, annettu 14 päivänä maaliskuuta 2012, kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan (YK:n ampuma-asepöytäkirja) 10 artiklan täytäntöönpanosta ja ampuma-aseiden, niiden osien ja komponenttien sekä ampumatarvikkeiden vientiluvasta ja tuonti- ja kauttakuljetusmenettelyistä (EUVL L 94, 30.3.2012, s. 1).
         
            (4)  Euroopan parlamentin ja neuvoston asetus (EU) 2019/125, annettu 16 päivänä tammikuuta 2019, tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen (EUVL L 30, 31.1.2019, s. 1).